laion/Wikipedia-Exotic huggingface dataset:
পাণ্ডব নদী

পাণ্ডব নদী বাংলাদেশের দক্ষিণ-পশ্চিমাঞ্চলের বরিশাল ও পটুয়াখালী জেলার একটি নদী। নদীটির দৈর্ঘ্য ২৯ কিলোমিটার, গড় প্রস্থ ১৫৮ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক পাণ্ডব নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৫২। বর্তমানে এই ছোট্ট নদীতে পেয়ারপুর নামক স্থানে একটি ব্রিজ হওয়ায় নদীর নাব্যতা কমে গিয়ে দুই পাশে চর পড়ে গিয়ে নদীটি এখন অনেক ছোট হয়ে গেছে।[তথ্যসূত্র প্রয়োজন] পাণ্ডব নদীটি বরিশাল জেলার বাকেরগঞ্জ উপজেলার গারুড়িয়া ও দুুুধল ইউনিয়ন এলাকায় প্রবহমান নেহালগঞ্জ-রঙমাটিয়া নদী হতে উৎপত্তি লাভ করেছে। অতঃপর এই নদীর জলধারা কবাই, কলসকাঠী ইউনিয়ন অতিক্রম করে বুড়িশ্বর-পায়রা নদীতে নিপতিত হয়েছে। নদীটির উজানের তুলনায় ভাটির দিক অধিক প্রশস্ত। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত। বাংলাদেশের নদীর তালিকা বাংলাদেশের বড় নদীসমূহ মানিক মোহাম্মদ রাজ্জাক (ফেব্রুয়ারি ২০১৫)। বাংলাদেশের নদনদী: বর্তমান গতিপ্রকৃতি। ঢাকা: কথাপ্রকাশ। পৃষ্ঠা ৫০। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
পানগুছি নদী

পানগুছি নদী বাংলাদেশের দক্ষিণ-পশ্চিমাঞ্চলের বাগেরহাট জেলার একটি নদী। নদীটির দৈর্ঘ্য ২৪ কিলোমিটার, গড় প্রস্থ ০১ কিলোমিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক পানগুছি নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৫৩। পানগুছি নদীটি বাগেরহাট জেলার মোরেলগঞ্জ উপজেলার খাউলিয়া ইউনিয়নের কুমারখালী এলাকায় প্রবহমান বলেশ্বর নদ হতে উৎপত্তি লাভ করেছে। অতঃপর এই নদীর জলধারা হোগলাবুনিয়া, মোড়েলগঞ্জ সদর, বলইবুনিয়া,বারইখালী,পুটিখালি,পঞ্চকরন, বহরবুনিয়া অতিক্রম করে একই জেলার ঘষিয়াখালি ও দরাটানা নদীর মোহনায় নিপতিত হয়েছে। নদীটির উজানের অংশ বর্তমানে বাকে বাকে পলিজমে চর জেগে উঠেছে প্রায়। নদীটির ভাটিতে এখনও নদী ভাঙ্গন অব্যাহত আছে। নদীটি জোয়ার ভাটার প্রবাহে প্রবাহিত। মানিক মোহাম্মদ রাজ্জাক (ফেব্রুয়ারি ২০১৫)। বাংলাদেশের নদনদী: বর্তমান গতিপ্রকৃতি। ঢাকা: কথাপ্রকাশ। পৃষ্ঠা ৫০-৫১। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link) পানিঃ- লবনাক্ত
পালং নদী

পালং নদী বাংলাদেশের দক্ষিণ-পশ্চিমাঞ্চলের শরীয়তপুর ও মাদারীপুর জেলার একটি নদী। নদীটির দৈর্ঘ্য ৪০ কিলোমিটার, গড় প্রস্থ ৪৮ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক পালং নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৫৪। পালং নদীটি শরীয়তপুর জেলার জাজিরা উপজেলার জয়নগর ইউনিয়ন এলাকায় প্রবহমান আড়িয়াল খাঁ নদ হতে উৎপত্তি লাভ করেছে। অতঃপর এই নদীর জলধারা মাদারীপুর জেলার মাদারীপুর সদর উপজেলার জয়নগর ইউনিয়ন পর্যন্ত প্রবাহিত হয়ে আড়িয়াল খাঁ নদীতে নিপতিত হয়েছে। নদীটি বর্তমানে অনেকটা শুকিয়ে গেছে। নদীটির সীমিত পরিসর জোয়ার ভাটার প্রভাবে প্রভাবিত। বাংলাদেশের নদীর তালিকা মানিক মোহাম্মদ রাজ্জাক (ফেব্রুয়ারি ২০১৫)। বাংলাদেশের নদনদী: বর্তমান গতিপ্রকৃতি। ঢাকা: কথাপ্রকাশ। পৃষ্ঠা ৫১। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
শানেরহাট ইউনিয়ন

শানেরহাট বাংলাদেশের রংপুর বিভাগের রংপুর জেলার পীরগঞ্জ উপজেলার অন্তর্গত একটি ইউনিয়ন। ইউনিয়নটির পুরো নাম ১০ নং শানেরহাট ইউনিয়ন। রংপুর জেলা হতে ৩৫ কি.মি. দক্ষিণ দিকে অবস্থিত। পীরগঞ্জ উপজেলা হতে ১১ কি.মি. উত্তর-পূর্ব দিকে অবস্থিত। ১০নং শানেরহাট ইউনিয়নের উত্তরে মিঠাপুকুর উপজেলা, দক্ষিণে ১২নং মিঠিপুর ইউনিয়ন, ৯নং পীরগঞ্জ ইউনিয়ন, পূর্বে ১১নং পাঁচগাছী ইউনিয়ন, পশ্চিম দিকে ৩নং বড়দরগাহ্ ইউনিয়ন অবস্থিত। শানেরহাট ইউনিয়নের অধীনে মোট ১৭টি মৌজা ও ১৭টি গ্রাম আছে। শানেরহাট ইউনিয়নের গ্রামসমূহ— রায়তী সাদুল্লাপুর পার্বতীপুর দামোদরপুর খোলাহাটী দিগদারী ঘোষপুর মেষ্টা হরিরাম সাহাপুর রাউৎপাড়া পালানু সাহাপুর পবন পাড়া ধল্লাকান্দি কাজির পাড়া ছোট পাহাড়পুর প্রথম ডাঙ্গা খামার সাদুল্লাপুর বড় পাহাড়পুর শানেরহাট ইউনিয়নের মোট জনসংখ্যা ২৭০২৮ জন (প্রায়) (২০১১ সালের আদমশুমারি অনুযায়ী)। ২০০১ সালের শিক্ষা জরিপ অনুযায়ী শানেরহাট ইউনিয়নের শিক্ষার হার ৩৭.০৭%। ইউনিয়নটির বিভিন্ন শিক্ষাপ্রতিষ্ঠানের সংখ্যা নিম্নরূপ— সরকারি প্রাথমিক বিদ্যালয়: ০৭টি বেসরকারি রেজিস্টার্ড প্রাথমিক বিদ্যালয়: ০৫টি মাধ্যমিক বালিকা বিদ্যালয়: ১টি উচ্চ মাধ্যমিক বিদ্যালয়: ০২টি মাদ্রাসা: ১টি ইউনিয়নটিতে তিনটি বাজার আছে— কাউয়াপুকুর বাজার, কাউয়াপুকুর। শানেরহাট বাজার, শানেরহাট। আমতলা বাজার। ১০নং শানেরহাট ইউনিয়নের বর্তমান চেয়ারম্যান মোঃ মেজবাহুর রহমান এবং ইউনিয়ন পরিষদের সদস্য-সংখ্যা ১২ জন। শানেরহাট ইউনিয়নের পূর্বতন চেয়ারম্যানবৃন্দের তালিকা নিম্নরূপ— "এক নজরে শানেরহাট ইউনিয়ন পরিষদ"। ২ জুন ২০১৮ তারিখে মূল থেকে আর্কাইভ করা। সংগ্রহের তারিখ ১২ আগস্ট ২০২০।  "গ্রাম ভিত্তিক লোকসংখ্যা"। ২ জুন ২০১৮ তারিখে মূল থেকে আর্কাইভ করা। সংগ্রহের তারিখ ১২ আগস্ট ২০২০।  "হাটবাজার"।  "বর্তমান পরিষদ"।  "পূর্বতন চেয়ারম্যানবৃন্দ"। ২৩ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১২ আগস্ট ২০২০।
সুলতান আহমেদ (দ্ব্যর্থতা নিরসন)

সুলতান আহমেদ (বীর বিক্রম), বীর বিক্রম খেতাবপ্রাপ্ত মুক্তিযোদ্ধা। সুলতান আহমেদ (রিয়ার এডমিরাল), বাংলাদেশ নৌবাহিনীর চতুর্থ প্রধান ছিলেন। সুলতান আহমেদ - ভারতীয় প্রতিমন্ত্রী। সুলতান আহমেদ - ওমানী ক্রিকেটার। সুলতান আহমেদ - বাংলাদেশের রাজনীতিবিদ ও সাবেক মন্ত্রী। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
সুলতান আহমেদ (ক্রিকেটার)

সুলতান আহমেদ (জন্ম: ১৮ জুন, ১৯৭৭) করাচিতে জন্মগ্রহণকারী পাকিস্তানি বংশোদ্ভূত ওমানের আন্তর্জাতিক ক্রিকেটার। ওমান ক্রিকেট দলের অন্যতম সদস্য তিনি। বর্তমানে দলের অধিনায়কের দায়িত্ব পালন করছেন। দলে তিনি মূলতঃ ডানহাতি ব্যাটসম্যান হিসেবে খেলছেন। পাশাপাশি ডানহাতে মিডিয়াম ফাস্ট বোলিং করে থাকেন। ২০০৫ সালের আইসিসি ট্রফিতে অনেকগুলো খেলায় ব্যাটসম্যান হিসেবে অংশ নেন। পাশাপাশি করাচির বিভিন্ন দলের পক্ষে প্রথম-শ্রেণীর ক্রিকেটসহ লিস্ট এ ক্রিকেট খেলেছেন। ২০১৬ সালের আইসিসি টি২০ বিশ্বকাপে ওমান দলকে কৃতিত্বের সাথে বাছাইপর্ব থেকে উত্তোরণ ঘটান। ২৫ জুলাই, ২০১৫ তারিখে আইসিসি বিশ্ব টুয়েন্টি২০ বাছাইপর্ব প্রতিযোগিতায় আফগানিস্তানের বিপক্ষে টুয়েন্টি২০ আন্তর্জাতিকে অংশ নেয়ার মাধ্যমে তার অভিষেক ঘটে। ১৩ ফেব্রুয়ারি, ২০১৬ তারিখে আইসিসি বিশ্ব টুয়েন্টি২০ প্রতিযোগিতায় অংশগ্রহণের লক্ষ্যে ওমান ক্রিকেট বোর্ড কর্তৃপক্ষ তাকে অধিনায়কত্ব করে ওমান দলের ১৫ সদস্যের তালিকা প্রকাশ করে। "Sultan Ahmed"। www.cricketarchive.com। সংগ্রহের তারিখ ২০১০-০৩-১৩।  "ICC World Twenty20 Qualifier, 5th place play-off: Afghanistan v Oman at Dublin, Jul 25, 2015"। ESPN Cricinfo। সংগ্রহের তারিখ ২৫ জুলাই ২০১৫।  "Oman Squad, 2016 ICC World Twenty20"। ESPNcricinfo। সংগ্রহের তারিখ ১৪ ফেব্রুয়ারি ২০১৬।  দিলীপ মেন্ডিস ওমান জাতীয় ক্রিকেট দল ২০১৬ আইসিসি বিশ্ব টুয়েন্টি২০
বাংলাদেশ সেনাবাহিনী আন্তর্জাতিক বিজ্ঞান ও প্রযুক্তি বিশ্ববিদ্যালয়, কুমিল্লা

বাংলাদেশ সেনাবাহিনী আন্তর্জাতিক বিজ্ঞান ও প্রযুক্তি বিশ্ববিদ্যালয় (বিএআইউএসটি) জ্ঞান, প্রজ্ঞা ও প্রযুক্তি এই মূলমন্ত্রে উজ্জীবিত বাংলাদেশ সেনাবাহিনী কর্তৃক পরিচালিত একটি বেসরকারি বিশ্ববিদ্যালয়। এটি কুমিল্লার ময়নামতি সেনানিবাসে অবস্থিত। সকল বিভাগে ৪ বছর মেয়াদী আন্ডারগ্র্যাজুয়েট বি.এসসি. প্রকৌশল কোর্স এবং বি.এ.(অনার্স) কোর্স চালু রয়েছে: কম্পিউটার ও ইলেকট্রিক্যাল প্রকৌশল অনুষদ - ১. ইলেকট্রিক্যাল ও ইলেকট্রনিকস ইঞ্জিনিয়ারিং এ বিএসসি (সম্মান) ২.কম্পিউটার সায়েন্স ও ইঞ্জিনিয়ারিং এ বিএসসি (সম্মান)। পুরকৌশল অনুষদ - সিভিল ইঞ্জিনিয়ারিং এ বিএসসি(সম্মান) ব্যবসা স্কুল - ব্যবসা প্রশাসনে স্নাতক (সম্মান) বিজ্ঞান ও মানবিক অনুষদ - ১. ইংরেজি বিভাগের অধীনে ইংরেজি তে স্নাতক (সম্মান) ২. আইন বিভাগের অধীনে এলএল.বি (সম্মান)। বিশ্ববিদ্যালয়টি কুমিল্লা থেকে পশ্চিমে ময়নামতি সেনানিবাসের শহীদ মোস্তফা কামাল গেটে অবস্থিত। সরকারি বিশ্ববিদ্যালয় বেসরকারি বিশ্ববিদ্যালয় জাতীয় বিশ্ববিদ্যালয় "সংরক্ষণাগারভুক্ত অনুলিপি"। ২২ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ১৬ ফেব্রুয়ারি ২০১৬।  "সংরক্ষণাগারভুক্ত অনুলিপি"। ৮ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৬ ফেব্রুয়ারি ২০১৬।  "সংরক্ষণাগারভুক্ত অনুলিপি"। ২৮ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ১৬ ফেব্রুয়ারি ২০১৬।  "বিশ্ববিদ্যালয়ের ওয়েবসাইট"। ২৯ ফেব্রুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ১৬ ফেব্রুয়ারি ২০১৬।  দাপ্তরিক ওয়েবসাইট (ইংরেজি) বাংলাদেশ আর্মি ইউনিভার্সিটি অব সায়েন্স এন্ড টেকনোলজি, সৈয়দপুর (ইংরেজি) বাংলাদেশ আর্মি ইউনিভার্সিটি অব ইঞ্জিনিয়ারিং এন্ড টেকনোলজি, কাদিরাবাদ (ইংরেজি)
জনি লিভার

জনি লিভার (জন্ম:১৪ আগস্ট ১৯৫৭) হলেন একজন ভারতীয় চলচ্চিত্র অভিনেতা যিনি হিন্দি চলচ্চিত্রে কৌতুক অভিনেতা হিসাবে বেশি পরিচিত। লিভার ভারতে প্রথম স্ট্যান্ড আপ কমেডিয়ান হিসাবে পারফম করেন। লিভার ফিল্মফেয়ার শ্রেষ্ঠ কমেডিয়ান পুরস্কারের জন্য তের বার মনোনীত হন এবং দিওয়ানা মাস্তানা (১৯৯৭) ও দুলহে রাজা (১৯৯৮) চলচ্চিত্রে অভিনয়ের জন্য দুবার ফিল্মফেয়ার পুরস্কার অর্জন করে। তিনি ১৯৮৪ সালে চলচ্চিত্রে কাজ শুরু করেন এবং এ যাবত ১০০ এর বেশি চলচ্চিত্রে অভিনয় করেছেন। জনি লিভার সুজাতাকে বিয়ে করেন। তাদের ২ সন্তান রয়েছে। ১ মেয়ে জ্যামি লিভারও একজন স্ট্যান্ডআপ কমেডিয়ান এবং ১ ছেলের নাম জেসি। লিভার একজন খ্রিষ্টান ধর্মের অনুসারী। এ সম্পর্কে তিনি বলেন: এটা ঈশ্বরের ইচ্ছা ছিল। আমি সর্বদা একজন ধার্মিক ব্যক্তি ছিলাম, তবে একটি ঘটনা আমার জীবনকে বদলে দেয়। আমার ছেলে ক্যান্সারে আক্রান্ত ছিল। আমি অসহায় হয়ে ঈশ্বরের কাছে সাহায্য প্রার্থনা করেছিলাম। আমি চলচ্চিত্রে কাজ বন্ধ করে দিয়েছি এবং তাঁর জন্য প্রার্থনা করার জন্য আমার সমস্ত সময় ব্যয় করেছি। দশ দিন পরে, যখন তাকে একটি পরীক্ষার জন্য নেওয়া হয়েছিল, তখন ক্যান্সার অদৃশ্য হয়ে যাওয়ার কারণে চিকিৎসকরা অবাক হয়েছিলেন। এটা আমার জন্য একটি নতুন জীবনের শুরু ছিল। ভারতীয় কৌতুক অভিনেতাদের তালিকা স্ট্যান্ড আপ কমেডিয়ানদের তালিকা জনি আলা রে "Comedy is serious business: Johnny Lever"। www.imdb.com। সংগ্রহের তারিখ ২৭ অক্টোবর ২০১৫।  "Johnny Lever-IMDb"। সংগ্রহের তারিখ ২০১৫-১০-২৭।  Shyam Benegal; William Van Der Heide (১২ জুন ২০০৬)। Bollywood Babylon: Interviews With Shyam Benegal। Berg। পৃষ্ঠা 196–। আইএসবিএন 978-1-84520-405-1। সংগ্রহের তারিখ ৩১ মে ২০১২।  Comedy is serious business: Johnny Lever - The Hindu "Johnny Lever feels his talent is under-utilised - Hindustan Times"। ৪ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১৬ ফেব্রুয়ারি ২০১৬।  "Johnny Lever's kid is college fest fave"। Hindustantimes.com। ১৪ আগস্ট ২০১০। ১২ এপ্রিল ২০১১ তারিখে মূল থেকে আর্কাইভ করা। সংগ্রহের তারিখ ২০১১-০৬-১৪।  John, Ali (এপ্রিল ১৭, ২০১২)। "Johnny Lever turns preacher"। Hindustan Times। মার্চ ১, ২০১৪ তারিখে মূল থেকে আর্কাইভ করা। সংগ্রহের তারিখ জুন ২৪, ২০১৪।  উইকিমিডিয়া কমন্সে জনি লিভার সংক্রান্ত মিডিয়া রয়েছে। ইন্টারনেট মুভি ডেটাবেজে জনি লিভার (ইংরেজি)
২০১৬ আইসিসি বিশ্ব টুয়েন্টি২০ প্রস্তুতিমূলক খেলা

২০১৬ সালের আইসিসি বিশ্ব টুয়েন্টি২০ প্রতিযোগিতা উপলক্ষে সর্বমোট ১৮টি প্রস্তুতিমূলক খেলা অনুষ্ঠিত হয়। অংশগ্রহণকারী সকল দল ৪ থেকে ১৮ মার্চের মধ্যে এ খেলাগুলোয় প্রতিদ্বন্দ্বিতা করে। জিম্বাবুয়ে টসে জয়ী হয় এবং ব্যাট করার সিদ্ধান্ত নেয়। হংকং টসে জয়ী হয় এবং ব্যাট করার সিদ্ধান্ত নেয়। আফগানিস্তান টসে জয়ী হয় এবং ব্যাট করার সিদ্ধান্ত নেয়। স্কটল্যান্ড টসে জয়ী হয় এবং ফিল্ডিং করার সিদ্ধান্ত নেয়। জিম্বাবুয়ে টসে জয়ী হয় এবং ফিল্ডিং করার সিদ্ধান্ত নেয়। হংকং টসে জয়ী হয় এবং ফিল্ডিং করার সিদ্ধান্ত নেয়। স্কটল্যান্ড টসে জয়ী হয় এবং ফিল্ডিং করার সিদ্ধান্ত নেয়। নেদারল্যান্ডসের ইনিংস চলাকালে ১৬তম ওভারে বৃষ্টির কারণে খেলা বন্ধ হয়ে যায়। টস হয়নি বৃষ্টির কারণে খেলা বাতিল হয় নিউজিল্যান্ড টসে জয়ী হয় এবং ব্যাট করার সিদ্ধান্ত নেয়। ভারত টসে জয়ী হয় এবং ব্যাট করার সিদ্ধান্ত নেয়। নিউজিল্যান্ড টসে জয়ী হয় এবং ব্যাট করার সিদ্ধান্ত নেয়। দক্ষিণ আফ্রিকা টসে জয়ী হয় এবং ব্যাট করার সিদ্ধান্ত নেয়। কুইন্টন ডি কক, শিখর ধাওয়ান এবং সুরেশ রায়না রিটাইর্ড হার্ট হন। অস্ট্রেলিয়া টসে জয়ী হয় এবং ব্যাট করার সিদ্ধান্ত নেয়। কোন টস হয়নি। পারস্পরিক সম্মতিতে ইংল্যান্ড প্রথমে ব্যাট করে। জো রুট, মঈন আলী এবং ক্রিস জর্দানের উইকেট নিয়ে ডেভিড উইলি (মুম্বইয়ের পক্ষে খেলেন) হ্যাটট্রিক করেন। পাকিস্তান টসে জয়ী হয় এবং ব্যাট করার সিদ্ধান্ত নেয়। দক্ষিণ আফ্রিকা টসে জয়ী হয়ে ফিল্ডিংয়ের সিদ্ধান্ত নেয়। ICC World Twenty20 warm-up matches at Cricbuzz ওয়েব্যাক মেশিনে আর্কাইভকৃত ২৮ জানুয়ারি ২০১৬ তারিখে (ইংরেজি ভাষায়)। "David Willey takes hat-trick against England in World Twenty20 warm-up"। বিবিসি স্পোর্ট (ইংরেজি ভাষায়)। সংগ্রহের তারিখ ১৪ মার্চ ২০১৬।
ফটকি নদী

ফটকি নদী বাংলাদেশের দক্ষিণ-পশ্চিমাঞ্চলের মাগুরা ও ঝিনাইদহ জেলার একটি নদী। নদীটির দৈর্ঘ্য ৪৯ কিলোমিটার, গড় প্রস্থ ৩৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ফটকি নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৫৫। ফটকি নদীটি মাগুরা জেলার মাগুরা সদর উপজেলার হাজরাপুর ইউনিয়ন এলাকায় প্রবহমান নবগঙ্গা নদী হতে উৎপত্তি লাভ করেছে। অতঃপর এই নদীর জলধারা একই জেলার শালিখা উপজেলার গঙ্গারামপুর বুনাগাতি ইউনিয়ন সদর উপজেলার কুল্লিয়া কুচিয়ামোড়া হয় আড়পাড়া পর্যন্ত প্রবাহিত হয়ে চিত্রা নদীতে নিপতিত হয়েছে। বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটির ভাটি অঞ্চল জোয়ার ভাটার প্রভাবে প্রভাবিত। বাংলাদেশের নদীর তালিকা মানিক মোহাম্মদ রাজ্জাক (ফেব্রুয়ারি ২০১৫)। বাংলাদেশের নদনদী: বর্তমান গতিপ্রকৃতি। ঢাকা: কথাপ্রকাশ। পৃষ্ঠা ৫১-৫২। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
বগী নদী

বগী নদী বাংলাদেশের দক্ষিণ-পশ্চিমাঞ্চলের বাগেরহাট জেলার একটি নদী। নদীটির দৈর্ঘ্য ৪ কিলোমিটার, গড় প্রস্থ ১২০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বগী নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৫৬। বগী নদীটি বাগেরহাট জেলার শরণখোলা উপজেলার শরণখোলা রেঞ্জ ইউনিয়ন এলাকায় প্রবহমান ভোলা নদী হতে উৎপত্তি লাভ করেছে। অতঃপর এই নদীর জলধারা একই জেলার একই উপজেলায় প্রবাহিত হয়ে বলেশ্বর নদীতে নিপতিত হয়েছে। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত। বাংলাদেশের নদীর তালিকা মানিক মোহাম্মদ রাজ্জাক (ফেব্রুয়ারি ২০১৫)। বাংলাদেশের নদনদী: বর্তমান গতিপ্রকৃতি। ঢাকা: কথাপ্রকাশ। পৃষ্ঠা ৫২। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
বার্নার্ড সোলজ

বার্নার্ড মার্টিনাস সোলজ (ইংরেজি: Bernard Scholtz; জন্ম: ১০ মার্চ, ১৯৯০) কারাস অঞ্চলের কিটম্যানশুপে জন্মগ্রহণকারী নামিবিয়ার ক্রিকেটার। নামিবিয়া ক্রিকেট দলের অন্যতম সদস্য তিনি। ডানহাতে ব্যাটিংয়ের পাশাপাশি ধীরগতিতে বামহাতে অর্থোডক্স বোলিং করেন বার্নার্ড সোলজ। চার বছরের বড় ভাই নিকোলাস সোলজও ২০০৪ সাল থেকে জাতীয় দলে খেলছেন। ২০০৮ সালের আইসিসি অনূর্ধ্ব-১৯ বিশ্বকাপে নামিবিয়ার অনূর্ধ্ব-১৯ দলের সদস্য মনোনীত হন। দক্ষিণ আফ্রিকার বিপক্ষে প্রস্তুতিমূলক খেলার মাধ্যমে ক্রিকেটে অভিষেক ঘটে তার। প্রতিযোগিতার পাঁচ খেলায় অংশ নিয়ে ৬ উইকেট পান। এছাড়াও দুই রান তোলেন যা অপরাজিত অবস্থায় ছিল। অক্টোবর, ২০০৮ সালে নর্থ ওয়েস্টের বিপক্ষে প্রথম-শ্রেণীর ক্রিকেটে অভিষেক ঘটে। কিন্তু উদ্বোধনী ইনিংসে দ্বিতীয় বল খেলেই শূন্য রানে আউট হন। ২০১৪-১৫ মৌসুমে বোল্যান্ডের বিপক্ষে ৮/১১৬ ও ৫/৬৬ লাভ করেন। ২০১৯ সালের মার্চ মাসে, তাকে ২০১৯ আইসিসি বিশ্ব ক্রিকেট লীগ দ্বিতীয় বিভাগ প্রতিযোগিতার জন্য নামিবিয়া স্কোয়াডের অন্তর্ভুক্ত করা হয়েছিল প্রতিযোগিতায় নামিবিয়া শীর্ষ চারে অবস্থান করায় আইসিসি তাদেরকে একদিনের আন্তর্জাতিক (ওডিআই) মর্যাদা প্রদান করে। সোলজ উক্ত প্রতিযোগিতার ফাইনালে ওমানের বিপক্ষে ২৭ এপ্রিল ২০১৮ তারিখে নামিবিয়ার হয়ে একদিনের আন্তর্জাতিকে অভিষেক করে। ২০১৯ সালের মে মাসে উগান্ডায় অনুষ্ঠিত ২০১৮-১৯ আইসিসি টি২০ বিশ্বকাপ আফ্রিকা বাছাইপর্ব প্রতিযোগিতার আঞ্চলিক ফাইনালের জন্য নামিবিয়ার স্কোয়াডে তার নাম দেওয়া হয়েছিল। ২০ মে, ২০১৮ তারিখে ঘানার বিপক্ষে নামিবিয়ার হয়ে টুয়েন্টি আন্তর্জাতিক (টি২০আই) অভিষেক করেছিলেন তিনি। আঞ্চলিক ফাইনালে তিন ম্যাচে ৮৬ রান নিয়ে নামিবিয়ার শীর্ষস্থানীয় রান সংগ্রহকারী ছিলেন। ২০১৯ সালের জুনে, ২০১৯-২০ আন্তর্জাতিক মৌসুমের আগে ক্রিকেট নামিবিয়ার এলিট ম্যানস স্কোয়াডে ঘোষিত পঁচিশজন ক্রিকেটারের মধ্যে তিনি ছিলেন একজন। ২০১৯ সালের সেপ্টেম্বরে সংযুক্ত আরব আমিরাতে অনুষ্ঠিত আইসিসি টি২০ বিশ্বকাপ বাছাইপর্ব প্রতিযোগিতার জন্য নামিবিয়ার স্কোয়াডে তাকে অন্তর্ভুক্ত করা হয়েছিল। "Boland v Namibia 2014-15"। Cricinfo। সংগ্রহের তারিখ ২২ ফেব্রুয়ারি ২০১৫।  "The Squad Participating In The ICC World League 2 Tournament"। Cricket Namibia। সংগ্রহের তারিখ ১৯ মার্চ ২০১৯। [স্থায়ীভাবে অকার্যকর সংযোগ] "Papua New Guinea secure top-four finish on dramatic final day"। International Cricket Council। সংগ্রহের তারিখ ২৭ এপ্রিল ২০১৯।  "Final, ICC World Cricket League Division Two at Windhoek, Apr 27 2019"। ESPN Cricinfo। সংগ্রহের তারিখ ২৭ এপ্রিল ২০১৯।  "Namibia squad revealed for ICC T20 World Cup Africa finals"। Xinhua News (Africa)। ১৪ মে ২০১৯ তারিখে মূল থেকে আর্কাইভ করা। সংগ্রহের তারিখ ১৪ মে ২০১৯।  "5th Match, ICC Men's T20 World Cup Africa Region Final at Kampala, May 20 2019"। ESPN Cricinfo। সংগ্রহের তারিখ ২০ মে ২০১৯।  "ICC Men's T20 World Cup Africa Region Final, 2019 - Namibia: Batting and bowling averages"। ESPN Cricinfo। সংগ্রহের তারিখ ২৪ মে ২০১৯।  "Breaking News – Announcement of the 2019–2020 National Elite Training Squad"। Cricket Namibia। ১৭ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ১৭ জুলাই ২০১৯।  "Elite cricket training squad announced"। Erongo। ১৭ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ১৭ জুলাই ২০১৯।  "ICC Men's T20 World Cup Qualifier Send Off"। Cricket Namibia। ২ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ২ অক্টোবর ২০১৯।  Bernard Scholtz at Cricket Archive
রজত শর্মা

রজত শর্মা (হিন্দি: रजत शर्मा; জন্ম: ১৮ ফেব্রুয়ারি ১৯৫৭) হচ্ছেন ভারতীয় টেলিভিশন চ্যানেল ইন্ডিয়া টিভি'র চেয়ারম্যান ও প্রধান সম্পাদক। তিনি ভারতের প্রসিদ্ধ ও শক্তিশালী সাংবাদিকদের মধ্যে অন্যতম। শর্মা ইন্ডিয়া টিভি'র চেয়ারম্যান ও প্রধান সম্পাদক হওয়ার সাথে সাথে আজ কি বাত (আজকের কথা) সংবাদ বুলেটিনের উপস্থাপকও। তিনি আপ কি আদালত (আপনার আদালত) নামের একটি টেলিভিশন অনুষ্ঠানও পরিচালনা এবং উপস্থাপনা করেন। ২০১৪ সালে আপ কি আদালত অনুষ্ঠানটির ২১ তম বার্ষিকী পালন করা হয় এবং এতে বড় তারকা যেমন- শাহরুখ খান, সালমান খান ও আমির খান-কে এক মঞ্চে দেখা যায়। প্রধানমন্ত্রী নরেন্দ্র মোদী, বিজেপির সভাপতি অমিত শাহ ও অর্থমন্ত্রী অরুণ জেটলি’র সাথে তার সখ্যতা রয়েছে বলা হয়। শর্মা এবিভিপি’র ও বিজেপি’র ছাত্র সংগঠনের একজন উল্লেখযোগ্য ভালো যোগাযোগ রক্ষাকারী সক্রিয় ছাত্র রাজনীতিবিদ ছিলেন। রজত শর্মা প্রকৃতপক্ষে দিল্লীর এবং তার পরিবার দারিদ্রতায় বসবাস করত। তিনি টিভি প্রডিউসার ঋতু ধাওয়ানকে বিয়ে করেন। রজত শর্মাকে ২৩ আগস্ট, ২০১৪ সালে রোহিনী, নয়া দিল্লী’তে পূর্ব জোশিপুরার (যিনি পেটা’র সিইও) সাথে ‘তরুণ ক্রান্তি পুরস্কার’ প্রদান করা হয়। সংস্কৃতি ও শিক্ষায় ভারত সরকার রজত শর্মাকে পদ্মভূষণ উপাধি প্রদান করে। ৩০ মার্চ ২০১৫ সালে রাষ্ট্রপতি প্রণব মুখোপাধ্যায়ের কাছ থেকে তিনি পদ্মভূষণ গ্রহণ করেন। "Watch how Rajat Sharma exposed Arvind Kejriwal in Aap Ki Adalat"। India TV। ১৫ মার্চ ২০১৫। সংগ্রহের তারিখ ৩১ মার্চ ২০১৫।  "Rajat Sharma: How owner and face of India TV became one of India's most powerful editors"। The Economic Times। ১৬ ফেব্রুয়ারি ২০১৫। সংগ্রহের তারিখ ৩১ মার্চ ২০১৫।  "Rajat Sharma: How owner and face of India TV became one of India's most powerful editors"। The Economic Times। ১৬ ফেব্রুয়ারি ২০১৫।  "সংরক্ষণাগারভুক্ত অনুলিপি"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৬ ফেব্রুয়ারি ২০১৬।  "News channel promises to be different"। The Hindu। ১৯ এপ্রিল ২০০৪। সংগ্রহের তারিখ ২ মার্চ ২০১৫।  http://rajatsharma.in/my-life/ "HT Syndication: Article Search"। htsyndication.com। সংগ্রহের তারিখ ২ এপ্রিল ২০১৫।  "Rajat Sharma gets Padma Bhushan, Sanjay Leela Bhansali, Tarak Mehta receive Padma Shri"। Indian Television। ৩০ মার্চ ২০১৫। সংগ্রহের তারিখ ৩১ মার্চ ২০১৫।
বুড়িশ্বর নদী

বুড়িশ্বর নদী বা পায়রা নদী বাংলাদেশের দক্ষিণ-পশ্চিমাঞ্চলের বরিশাল, পটুয়াখালী ও বরগুনা জেলার একটি নদী। নদীটির দৈর্ঘ্য ৯০ কিলোমিটার, গড় প্রস্থ ১২০০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বুড়িশ্বর-পায়রা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৫৭। বুড়িশ্বর-পায়রা নদীটি বরিশাল জেলার বাকেরগঞ্জ উপজেলার কলসকাটি ইউনিয়ন এলাকায় প্রবহমান পাণ্ডব নদী হতে উৎপত্তি লাভ করেছে। অতঃপর এই নদীর জলধারা আঙ্গারিয়া, লেবুখালি, পাঙ্গাসিয়া, ইটবাড়িয়া, ছোটবিঘাই, বড়বিঘাই, আয়লা পাটকাটা, আমতলী পৌরসভা, বুড়িরচর, আড়পাঙ্গাসিয়া এবং পাঁচকোরালিয়া ইউনিয়ন অতিক্রম করে বরগুনা জেলার তালতলী উপজেলার সোনাকাটা ইউনিয়ন পর্যন্ত প্রবাহিত হয়ে বঙ্গোপসাগরে নিপতিত হয়েছে। নদীটির উজানের তুলনায় ভাটির দিক অধিক প্রশস্ত। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত। এই নদী বাংলাদেশ অভ্যন্তরীণ নৌপরিবহন কর্তৃপক্ষ কর্তৃক দ্বিতীয় শ্রেণির নৌপথ হিসেবে স্বীকৃত। বাংলাদেশের নদীর তালিকা বাংলাদেশের বড় নদীসমূহ মানিক মোহাম্মদ রাজ্জাক (ফেব্রুয়ারি ২০১৫)। বাংলাদেশের নদনদী: বর্তমান গতিপ্রকৃতি। ঢাকা: কথাপ্রকাশ। পৃষ্ঠা ৫০। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
মাইকেল ডি ভেনুতো

মাইকেল জেমস ডি ভেনুতো (ইংরেজি: Michael James Di Venuto; জন্ম: ১২ ডিসেম্বর, ১৯৭৩) ইতালীয় বংশোদ্ভূত ও তাসমানিয়ার হোবার্টে জন্মগ্রহণকারী সাবেক অস্ট্রেলীয় আন্তর্জাতিক ক্রিকেট তারকা। অস্ট্রেলিয়া ক্রিকেট দলের অন্যতম সদস্য ছিলেন তিনি। দলে তিনি মূলতঃ বামহাতি উদ্বোধনী ব্যাটসম্যান হিসেবে খেলতেন। ঘরোয়া প্রথম-শ্রেণীর ক্রিকেটে তাসমানিয়ান টাইগার্সের প্রতিনিধিত্ব করেন মাইকেল ডি ভেনুতো। ১৯৯০-এর দশকে দুর্দণ্ড প্রতাপে তাসমানিয়ার পক্ষে খেলেছেন। ফলশ্রুতিতে অস্ট্রেলিয়া জাতীয় ক্রিকেট দলের পক্ষে একদিনের আন্তর্জাতিকে প্রতিনিধিত্ব করার জন্য আমন্ত্রণ লাভ করেন। কিন্তু নয়টি খেলায় অংশ নেয়ার পর দল থেকে বাদ পড়েন তিনি। তাসমানিয়ার দলীয় সঙ্গী জেমি কক্স, ডেন হিলস ও শন ইয়ংয়ের ন্যায় সমসাময়িক খেলোয়াড়দের সাথে তিনিও আন্তর্জাতিক ক্রিকেটে সফলতা লাভ করতে পারেননি। ঐ সময় অস্ট্রেলিয়া জাতীয় দল বৈশ্বিক ক্রিকেটে একচ্ছত্র প্রাধান্য বিস্তার করেছিল। ফলে দলের সদস্য হওয়া বেশ কঠিনতর ছিল। অস্ট্রেলিয়ার পক্ষে আন্তর্জাতিক ক্রিকেট থেকে অবসর নিলেও কাউন্টি ক্রিকেটে খেলা চালিয়ে যান। অতঃপর জুলাই, ২০১২ সালে ডারহাম কাউন্টি ক্রিকেট ক্লাব থেকে অবসর নেন। এরপূর্বে কাউন্টিতে ডার্বিশায়ার ও সাসেক্সের পক্ষে খেলেন তিনি। ডারহাম থেকে অবসর নেয়ার পর অস্ট্রেলিয়ার তৎকালীন প্রধান কোচ মিকি আর্থারের পরিচালনায় পূর্ণাঙ্গকালীন ব্যাটিং কোচের দায়িত্ব পান তিনি। জানুয়ারি, ২০১৬ সালে দায়িত্বপ্রাপ্ত কোচ ড্যারেন লেহম্যান অসুস্থ হলে তিনি দলকে নিয়ে ভারত সফরে যান ও টি২০ আন্তর্জাতিকে দলকে পরিচালনার দায়িত্ব পান। ২০১৬ সালের আইসিসি বিশ্ব টুয়েন্টি২০ প্রতিযোগিতায় অংশগ্রহণের লক্ষ্যে ৯ ফেব্রুয়ারি, ২০১৬ তারিখে ক্রিকেট অস্ট্রেলিয়া কর্তৃপক্ষ দলের সদস্যদের তালিকা প্রকাশ করা হয়। এতে তাকে দল পরিচালনার দায়িত্ব দেয়া হয়। ২০১৬ সালের শুরুর দিকে গ্রাহাম ফোর্ড সারে ক্লাবের প্রধান কোচের পদ থেকে ইস্তফা দিলে তাকে এ পদে মনোনয়ন দেয়া হয়। ইতালীয় পাসপোর্ট ধারণ করায় কাউন্টি ক্রিকেটে খেলতে অসুবিধে হয়নি তার। এরফলে ২০১২ সালের আইসিসি বিশ্ব টুয়েন্টি২০ বাছাইপর্বে ইতালি দলের সদস্যরূপে অভিষেক ঘটে তার। তার বড় ভাই পিটারও ইতালির পক্ষে ইউরোপীয় ক্রিকেট চ্যাম্পিয়নশীপে খেলেছেন। "Cricinfo Tasmanian Players, Retrieved 1 May, 2017"। ২৬ মার্চ ২০০৫ তারিখে মূল থেকে আর্কাইভ করা। সংগ্রহের তারিখ ১ মে ২০১৭।  "Michael Di Venuto"। সংগ্রহের তারিখ ২০১২-০৭-০৯।  "Michael Di Venuto Appointed Australia Batting Coach"। সংগ্রহের তারিখ ২০১৩-০২-০৩।  Brettig, Daniel (২৪ জানুয়ারি ২০১৬)। "Lehmann diagnosed with deep vein thrombosis"। ESPN Cricinfo। সংগ্রহের তারিখ ২৩ জানুয়ারি ২০১৬।  "Smith to lead, Wade, Boyce dropped from World T20 squad"। ESPNCricinfo। সংগ্রহের তারিখ ৯ ফেব্রুয়ারি ২০১৬।  Michael di Venuto: Surrey appoint Australian as head coach Retrieved 29 February 2016 "Michael Di Venuto to play Twenty20 for Italy"। Herald Sun। ২৬ জানুয়ারি ২০১২। সংগ্রহের তারিখ ২৬ জানুয়ারি ২০১২।  মাইকেল বেভান অস্ট্রেলিয়া জাতীয় ক্রিকেট দল ২০১৬ আইসিসি বিশ্ব টুয়েন্টি২০ ইএসপিএনক্রিকইনফোতে মাইকেল ডি ভেনুতো (ইংরেজি) ক্রিকেটআর্কাইভে মাইকেল ডি ভেনুতো (সদস্যতা প্রয়োজনীয়) (ইংরেজি)
১৯৭৩ সালের বাংলাদেশী চলচ্চিত্রের তালিকা

১৯৭৩ সালে বাংলাদেশে মুক্তিপ্রাপ্ত চলচ্চিত্রের তালিকা। এ বছর ৩০টি চলচ্চিত্র মুক্তি পায়। বাংলাদেশ প্রবেশদ্বার চলচ্চিত্র প্রবেশদ্বার ১৯৭২ সালের বাংলাদেশী চলচ্চিত্রের তালিকা ১৯৭৪ সালের বাংলাদেশী চলচ্চিত্রের তালিকা বাংলাদেশের চলচ্চিত্র ঢালিউড "History of Bangladeshi Film [বাংলা চলচ্চিত্রের ইতিহাস]"। চলচ্চিত্র.কম। ৫ অক্টোবর ২০০৭। সংগ্রহের তারিখ ৫ জুন ২০১৬।  "[[বিষয়শ্রেণী:অকার্যকর বহিঃসংযোগ সহ সমস্ত নিবন্ধ]][[[উইকিপিডিয়া:অকার্যকর সংযোগ|স্থায়ীভাবে অকার্যকর সংযোগ]]"। রাইজিংবিডি। ১৬ নভেম্বর ২০১৫। সংগ্রহের তারিখ ৫ জুন ২০১৬।  ইউআরএল–উইকিসংযোগ দ্বন্দ্ব (সাহায্য) শৈবাল চৌধূরী (৭ জানুয়ারি ২০১৪)। "চিরায়ত চলচ্চিত্র তিতাস একটি নদীর নাম"। দৈনিক আজাদী। সংগ্রহের তারিখ ৫ জুন ২০১৬। [স্থায়ীভাবে অকার্যকর সংযোগ] ফিরোজ আহমেদ (১৬ ডিসেম্বর ২০১২)। "মুক্তিযুদ্ধের আকাঙ্ক্ষা ও সংবিধানের জন্মকথা"। দৈনিক ইত্তেফাক। সংগ্রহের তারিখ ৫ জুন ২০১৭।  ইন্টারনেট মুভি ডেটাবেজে বাংলাদেশী চলচ্চিত্র (ইংরেজি)
নেহেমিয়া ওধিয়াম্বো

নেহেমিয়া ওধিয়াম্বো এগোচি (সোয়াহিলি: Nehemia Odhiambo Ngoche; জন্ম ৭ আগস্ট ১৯৮৪) একজন কেনীয় ক্রিকেটার। তিনি কেনিয়ার হয়ে একদিনের আন্তর্জাতিক ক্রিকেট খেলেন। তিনি ক্রিকেটার লামেক অনায়াঙ্গা, জেমস এগোচি এবং শেম এগোচির ভাই। ওধিয়াম্বো অপর দুই ভাই জেমস এগোচি এবং শেম এগোচির সঙ্গে কেনিয়ার হয়ে ক্রিকেট বিশ্বকাপ খেলেন, যেটি অনুষ্ঠিত হয়েছিল যৌথভাবে বাংলাদেশ, ভারত এবং শ্রীলঙ্কাতে ১৯ ফেব্রুয়ারি থেকে ২ এপ্রিল ২০১১ সালে। Profile espncricinfo Retrieved 20 March 2011